Bjørn West
Store norske leksikon,Historie,Norsk og nordisk historie,Norges historie,Norges historie fra 1940 til 1945,Motstandskampen i Norge
Bjørn West var et baseområde for Milorg i Matrefjellene nord for Bergen fra høsten 1944, under andre verdenskrig. Baseområdet hadde kaptein Harald Risnes som sjef, og en styrke på 250 mann.
Det ble planlagt fem baseområder, alle i avsidesliggende strøk med god avstand til tyske troppekonsentrasjoner og med mulighet for å motta forsyninger sjø- og/eller luftveien fra Storbritannia. De to basene som ble operative, Elg og Bjørn West, kom begge i kamp. Bjørn West ble angrepet av store tyske troppestyrker på ca. 800 mann i april 1945. Harde kamper pågikk i dagene fra 28. april til 3. mai. De norske styrkene avbrøt da kampen og trakk seg østover inn i fjellene etter et tap på seks falne. De tyske tapene var betydelig større.Et minnesmerke ble avduket i 1949. Les mer i Store norske leksikon Norge under andre verdenskrig motstandskampen i Norge Milorg Litteratur Skre, Rolv R.: Bjørn West i aktiv innsats, 2. utgave., 1995, isbn 82-993430-0-3, Finn boken  Nielsen, Thomas: Bak de tyske linjer, 1992, isbn 82-05-20958-8, Finn boken